Ainneoin athrú a bheith ar an timpeallacht camchuairte, leanann Cultúr Éireann de Chlár Taispeántais leasaithe a chur ar fáil lena gcruthaítear deiseanna d’ealaíontóirí agus do chuideachtaí as Éirinn a gcuid oibre a thaispeáint agus a chur chun cinn go hidirnáisiúnta. Leanfaidh Cultúr Éireann, feadh an chuid eile den bhliain 2020, ag obair le go leor de na príomhfhéilte in Éirinn, lena n-áirítear Fleadh Scannán na Gaillimhe, Primavera Pro, Féile ar an Imeall Bhaile Átha Cliath, Féile Amharclannaíochta Bhaile Átha Cliath, Seachtain Cheoil na hÉireann agus Féile Idirnáisiúnta Baboró do Leanaí, chun ceangal digiteach a dhéanamh idir ealaíontóirí in Éirinn agus toscairí idirnáisiúnta agus chun caidrimh a chothú le tairiscintí nua camchuairte a ghnóthú.